**Էնդրյու Օլկոթ «Էնդի» Հելլեթ** (անգլ.՝ Andrew Alcott "Andy" Hallett; օգոստոսի 4, 1975(1975-08-04), Բարնսթեյբլ, Մասաչուսեթս, ԱՄՆ - մարտի 29, 2009(2009-03-29), Լոս Անջելես, Կալիֆոռնիա, ԱՄՆ), ամերիկացի դերասան և երգիչ։ Առավել հայտնի է «Հրեշտակ» հեռուստասերիալում կատարած սատանա Լորանի դերով։ Ինչպես նաև կատարել է «Հրեշտակ» հեռուստասերիալի սաունդթրեքը՝ *«Angel: Live Fast, Die Never»*։

Կենսագրություն
--------------

Էնդրյու Հելլեթը ծնվել է Մասաչուսեթս նահանգի Քեյփ-Կոդ թերակղզու Օստերվալ գյուղում։ Նա ընտանիքի միակ երեխան է։ 1993 թվականին Էնդին ավարտել է Բրանտստեյբլi միջնակարգ դպրոցը, և հետո ընդունվել է Մասաչուսեթս նահանգի Վուստերի Ասամպտոն քոլեջ։

Կարիերա
-------

Լոս Անջելես տեղափոխվելուց հետո Հալլեթն աշխատել է անշարժ գույքի գործակալությունում։ Ի վերջո նա դարձել է Քեյ Քոուլի՝ *«Բաֆֆի՝ վամպիրների կործանիչը»* ֆիլմի ստեղծող Ջոս Ուիդոնի կնոջ օգնականը։ Շուտով Ուիդոնը նրան առաջարկել է «Հրեշտակ» հեռուստասերիալում խաղալ սատանա Լորնի դերը, որը կարող է զգալ մարդու աուրան կարաոկե-բարում երգելիս։ Երեք լսումներից հետո նրան հաստատել են դերի համար։ «Հրեշտակը» դարձել է Հելլեթի նորամուտային աշխատանքը, ինչպես նաև 1999 թվականին նա խաղացել է «Բաֆիի» էպիզոդում։ Որպես երկրորդ պլանի կերպար Լորնը հայտնվել է սերիալի 45 էպիզոդներում, իսկ հետո, չորրորդ եթերաշրջանի վերջին ինը սերիաներում և ամբողջ հինգերորդ եթերաշրջանում Հելլեթը ընդգրկվել է հիմանական դերասանական կազմի մեջ (ընդհանուր առմամբ Հելլեթը հայտնվել է սերիալի 110-ից 76 էպիզոդներում)։ Լորնի կերպարի ստեղծման համար ամեն անգամ պահանջվել է ավելի քան 4 ժամ։ «Հրեշտակ» ֆիլմի նկարահանումների ժամանակ Հալլեթը նկարահանվել է նաև «Շարժիչներ» (2001) և «Հնարավորություն» (2002) ֆիլմերում, Էմբեր Բենսոնի հետ։

Մահ
---

2005 թվականին տված հարցազրույցում Հելլեթը հայտարարել է, որ ատամի ինֆեկցիայի պատճառով, որն արյան մեջ տարածվել է մինչև սիրտը, նա հոսպիտալացվել է կարդիոմիոպաթիա ախտորոշմամբ։ Սրա պատճառով նրա սրտային մկանները և փականները թուլացել են։ 2009 թվականին սրտի հետ կապված խնդիրների պատճառով Հելլեթն երեք անգամ հոսպիտալացվել է։ 2009 թվականի մարտի 29-ին դերասանը մահացել է սրտային անբավարարության պատճառով՝ Լոս Անջելեսի հիվանդանոցում։

Ծանոթագրություններ
------------------

1. 1 2
2. ↑  Blankstein, Andrew; Muskal, Michael (2009 թ․ ապրիլի 1). «Andy Hallett, actor appeared in 'Angel' dies at 33». *Los Angeles Times*. Վերցված է 2009 թ․ մարտի 31-ին.
3. ↑  Bratton, Kristy and Ritchie, Jeff. «All This and Heaven Too» Արխիվացված 2008-09-05 Wayback Machine, Andy Hallett interview, *City of Angel* magazine, December 2001.
4. ↑  Krug, Kurt Anthony. «Good Night, Folks» — Andy Hallett 1975—2009 Արխիվացված 2009-04-05 Wayback Machine, *Mania.com*. April 3, 2009.
5. ↑  
«Lorne Again», *Official UK Angel Magazine Issue #23*, June 2005.
6. ↑  Borzillo-Vrenna, Carrie (2009 թ․ մարտի 30). «Angel Star Andy Hallett Dies of Heart Failure». *E! Online*. Վերցված է 2009 թ․ մարտի 30-ին.

Արտաքին հղումներ
----------------

* Էնդի Հելլեթ (անգլ.) *Internet Movie Database* կայքում
* Հարցազրույց Էնդի Հելլեթի հետ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էնդի Հելլեթ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Internet Movie Database · ԿինոՊոիսկ · MusicBrainz · Find A Grave |
|  |
| Չափորոշչային վերահսկողություն | GND: 135397243 · ISNI: 0000000054305935 · LCCN: no2008172291 · VIAF: 49056837 · WorldCat VIAF: 49056837 |

 |